Γενικές εκλογές στο Μαυρίκιο 2024

Διεξήχθησαν γενικές εκλογές στο Μαυρίκιο στις 10 Νοεμβρίου 2024. Οι εκλογές προκηρύχθηκαν αφού η κυβέρνηση κατέληξε σε συμφωνία με την Μεγάλη Βρετανία για τη λήξη της διαμάχης για το Αρχιπέλαγος Τσάγκος. Λίγο πριν τις εκλογές, ξέσπασε σκάνδαλο υποκλοπών. Η κυβέρνηση απάντησε εφαρμόζοντας απαγόρευση στα μέσα κοινωνικής δικτύωσης, η οποία επρόκειτο να διαρκέσει έως ότου ολοκληρωθούν οι εκλογές, αλλά ήρθη μία ημέρα αργότερα ύστερα από τη δημόσια κατακραυγή.
Ο Πράβιντ Τζάγκνοτ έγινε πρωθυπουργός το 2017, διαδεχόμενος τον πατέρα του Άνρουντ Τζάγκνοτ. Οι συμμαχίες που συμμετείχαν στις εκλογές περιελάμβαναν τη Συμμαχία Λελέπ του Τζάγκνοτ, η οποία απαρτιζόταν από το Μαχητικό Σοσιαλιστικό Κίνημα (MSM), το Κίνημα Λιμπερατέρ (ML), το Πατριωτικό Μαυρικιανό Κίνημα (MPM), το Μαυρικιανό Σοσιαλδημοκρατικό Κόμμα (PMSD) και την Μαχητική Πλατφόρμα (PM).
Η Συμμαχία της Αλλαγής (AdC), υπό την ηγεσία του Ναβίν Ραμγκούλαμ, περιελάμβανε το Εργατικό Κόμμα, το Μαυρικιανό Μαχητικό Κίνημα (MMM) του πρώην πρωθυπουργού Πολ Μπερενζέ, τους Νέους Δημοκράτες (ND) και το Αντίσταση και Εναλλακτική (ReA). Κύρια θέματα της εκστρατείας ήταν το κόστος ζωής, το έγκλημα και η διαφθορά. Συνολικά 1.002.857 εγγεγραμμένοι ψηφοφόροι είχαν δικαίωμα ψήφου.

Η καταμέτρηση των ψήφων πραγματοποιήθηκε στις 11 Νοεμβρίου, με συμμετοχή 79%, την υψηλότερη από τις εκλογές του 2010.
Η Συμμαχία της Αλλαγής κέρδισε τις εκλογές με συντριπτική διαφορά, κερδίζοντας όλες εκτός από μία από τις 21 εκλογικές περιφέρειες της χώρας. Ο Τζάγκνοτ αναγνώρισε την ήττα του λίγο μετά την έναρξη της καταμέτρησης.
Ήταν η μεγαλύτερη διαφορά νίκης από τις εκλογές του 1995. Τέσσερις ανεπιτυχείς υποψήφιοι διορίστηκαν μέσω του Συστήματος Καλύτερου Ηττημένου, συμπεριλαμβανομένων δύο από τη Συμμαχία Λελέπ και δύο από τη Συμμαχία Απελευθέρωσης. Λόγω του πλειοψηφικού συστήματος πολλαπλής ψήφου, ο συνολικός αριθμός ψήφων υπερέβη τον αριθμό των εγγεγραμμένων εκλογέων. Ο Ραμγκούλαμ ορκίστηκε πρωθυπουργός στις 13 Νοεμβρίου και το Τέταρτο Υπουργικό Συμβούλιο Ναβίν Ράμγκουλαμ ορκίστηκε στις 22 Νοεμβρίου.

 Ιστορικό 
Στις πρόωρες εκλογές του 2019, η κυβερνώσα Συμμαχία Μοριζιέν, υπό τον πρωθυπουργό Πράβιντ Τζάγκνοτ, επανεξελέγη εξασφαλίζοντας 42 έδρες. Η αντιπολίτευση, Εθνική Συμμαχία, υπό τον πρώην πρωθυπουργό Ναβίν Ραμγκούλαμ, κέρδισε 17 έδρες. Το Μαυρικιανό Μαχητικό Κίνημα του πρώην πρωθυπουργού Πολ Μπερενζέ εξασφάλισε εννέα, και η Οργάνωση του Λαού του Ροδρίγκες διατήρησε τις δύο έδρες της.
Λόγω του εκλογικού συστήματος, η Συμμαχία Μοριζιέν μπόρεσε να εξασφαλίσει κοινοβουλευτική πλειοψηφία, παρά το γεγονός ότι έλαβε μόλις 37% της λαϊκής ψήφου.
Ο Τζάγκνοτ διαδέχθηκε τον πατέρα του, Άνρουντ Τζάγκνοτ, ως πρωθυπουργός το 2017, γεγονός που προκάλεσε κατηγορίες για νεποτισμό από την αντιπολίτευση.
Παρατηρητές απέδωσαν τη νίκη της κυβέρνησης στην οικονομική ανάπτυξη και στην έναρξη έργων υποδομής. Η αντιπολίτευση και οργανώσεις της κοινωνίας των πολιτών κατήγγειλαν παρατυπίες, μεταξύ των οποίων αναφορές για χαμένα ψηφοδέλτια και ανεπαρκώς εκπαιδευμένους εκλογικούς υπαλλήλους.

Μετά τις εκλογές, ο Σουρέντρα Νταγιάλ, ο οποίος ήταν ανεπιτυχής υποψήφιος στην περιφέρεια του πρωθυπουργού Τζάγκνοτ, Καρτιέ Μιλιτέρ και Μόκα, κατέθεσε ένσταση ζητώντας την ακύρωση του αποτελέσματος της περιφέρειας. Ο Νταγιάλ ισχυρίστηκε ότι ο Τζάγκνοτ και οι άλλοι δύο επιτυχόντες υποψήφιοι της Συμμαχίας Μοριζιέν είχαν προβεί σε δωροδοκία και άσκηση αθέμιτης επιρροής για να κερδίσουν τις έδρες τους. Η υπόθεση απορρίφθηκε κατόπιν έφεσης το 2023.

 Αποτελέσματα 
Κάθε ψηφοφόρος διαθέτει περισσότερες από μία ψήφους, επομένως το συνολικό πλήθος αυτών είναι σημαντικά μεγαλύτερο από τον αριθμό των έγκυρων ψηφοδελτίων που κατατέθηκαν.

+ Αποτελέσματα βουλευτικών εκλογών Μαυρίκιου 2024.Αρχείο:November 2024 Mauritian National Assembly.svg Κόμμα Ψήφοι % ΈδρεςΕκλεγμένοιΣύνολο+/-    Εργατικό Κόμμα Μαυρίκιου (PTr) 61,38 35 0 35   Μαχητικό Κίνημα Μαυρικίου (MMM) 19 0 19 Νέοι Δημοκράτες 3 0 3   Rezistans ek Alternativ 3 0 3  Συμμαχία της Αλλαγής  60  0 60  Μαχητικό Σοσιαλιστικό Κίνημα (MSM)   27,29 0 1 1 Σοσιαλδημοκρατικό Κόμμα Μαυρίκιου (PMSD) 0 1 1   Muvman Liberater (ML) 0 0 0  Συμμαχία Lepep 0 2 2   Linion Reform  4,99  0    0  0   Mouvman Bruneau Laurette	  1,47  0    0  0 Οργάνωση του Λαού του Ροντρίγκες (OPR)  0,96  2    0  2   Συμμαχία Απελευθέρωση  0,88  0    2  2     Λοιπά κόμματα    0,96 0 0 0    Ανεξάρτητοι  2,07 0 0 0  Σύνολο ψήφων  100 Έγκυρες ψήφοι   99,10  Άκυρα και λευκά ψηφοδέλτια  0,90 Total  100 62 4 66  Αποχές  20,71 Εγγεγραμμένοι / συμμετοχή  79,29

 Επακόλουθα 
Αναφερόμενος στο εκλογικό αποτέλεσμα, ο Ναβίν Ραμγκούλαμ δήλωσε: «Η δύναμη του λαού είναι ισχυρότερη από μια δικτατορία». Τον συνεχάρη ο Ινδός πρωθυπουργός Ναρέντρα Μόντι.
Ο πρόεδρος Πριθβιρατζσίνγκ Ρουπούν διόρισε επίσημα τον Ραμγκούλαμ πρωθυπουργό στις 12 Νοεμβρίου, λίγο μετά την παραίτηση του Πραβίντ Τζάγκνοτ, και ορκίστηκε την επόμενη ημέρα.
Ο Ραμγκούλαμ ανακοίνωσε ότι η πρώτη του ενέργεια μετά την επιστροφή του στην πρωθυπουργία ήταν να διαλύσει το «σύστημα παρακολούθησης» του Μαυρικίου.

Στις 14 Νοεμβρίου η Συμμαχία Απελευθέρωσης δήλωσε την υποστήριξή της προς την κυβέρνηση.
Την επόμενη ημέρα, ο Τζο Λεζονγκάρντ της Συμμαχίας Λελέπ ανέλαβε αρχηγός της αντιπολίτευσης.
Το υπουργικό συμβούλιο του Ραμγκούλαμ  ορκίστηκε στο Προεδρικό Μέγαρο στις 22 Νοεμβρίου. Ο πρωθυπουργός ανέλαβε ο ίδιος αρκετά χαρτοφυλάκια, συμπεριλαμβανομένων των οικονομικών, εσωτερικών υποθέσεων, άμυνας και εξωτερικής επικοινωνίας. Ο Πολ Μπερενζέ διορίστηκε αναπληρωτής πρωθυπουργός.
Η πρώτη συνεδρίαση της 8ης Εθνοσυνέλευσης πραγματοποιήθηκε στις 29 Νοεμβρίου.
Την ίδια ημέρα, το κοινοβούλιο εξέλεξε ομόφωνα την πρώην γενική εισαγγελέα Σιρίν Ουμιερούντι-Τσιφρά ως πρόεδρο της Εθνοσυνέλευσης.

Παρατηρητές, όπως η καθηγήτρια Ρουκάγια Κασενάλι του Πανεπιστημίου του Μαυρικίου, απέδωσαν τη συντριπτική ήττα της Συμμαχίας Λελέπ στην πολιτική κόπωση που προκάλεσε η δεκαετής διακυβέρνηση της κυβέρνησης Τζάγκνοτ.
Η Κασενάλι δήλωσε ότι άλλοι παράγοντες που συνέβαλαν στην ήττα περιελάμβαναν τις αμφιλεγόμενες αντιδράσεις της κυβέρνησης στις αποκαλύψεις των υποκλοπών και στη διαρροή πετρελαίου του 2020, την εγκληματικότητα, το κόστος ζωής και τη μείωση της εμπιστοσύνης των πολιτών στους κρατικούς θεσμούς.
Το συντριπτικό αποτέλεσμα προκάλεσε ανησυχίες για την έλλειψη αντιπολιτευτικής παρουσίας ικανής να ασκήσει έλεγχο στην νέα κυβέρνηση.
Το κόμμα Λινιόν Μορίς εξέφρασε την πεποίθηση ότι τα εξωκοινοβουλευτικά κόμματα θα χρειαστεί να αναλάβουν πιο ενεργό ρόλο στην άσκηση ελέγχου και ισορροπίας. Ωστόσο, το κόμμα κάλεσε τη Συμμαχία της Αλλαγής να προβεί σε συνταγματικές μεταρρυθμίσεις που θα ενισχύσουν τη διαφάνεια.

 Παραπομπές 

2024
Μαυρικιος